

|  |
| --- |
| R E P U B L I K A H R V A T S K A PRIMORSKO – GORANSKA ŽUPANIJA  OPĆINA PUNAT |
| **Povjerenstvo za provedbu oglasa** |
| KLASA: 112-03/18-01/3 |
| URBROJ: 2142-02-03/2-18-3 |
| Punat, 22. kolovoza 2018. godine |

Na temelju članka 19. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11 i 4/18) Povjerenstvo za provedbu oglasa objavljuje

**OBAVIJEST**

**u vezi provedbe oglasa za prijam u službu u Jedinstveni upravni odjel Općine Punat**

U Hrvatskom zavodu za zapošljavanje, Ispostavi Krk, dana 23. kolovoza 2018. godine objavljen je Oglas za prijam u službu u Jedinstveni upravni odjel Općine Punat za radno mjesto viši savjetnik za prostorno planiranje i komunalno gospodarstvo (1 izvršitelj/izvršiteljica), na određeno vrijeme- zamjena zbog duže vrijeme odsutnog službenika, uz probni rad u trajanju od 2 mjeseca.

Posljednji dan za podnošenje prijava na oglas, predajom pošti ili izravno u pisarnicu Općine Punat je 31. kolovoza 2018. godine.

1. **OPIS POSLOVA**

Viši savjetnik za prostorno planiranje i komunalno gospodarstvo obavlja sljedeće poslove:

* obavlja poslove koji uključuju izradu akata iz djelokruga JUO- prostorno- planskih dokumenata i dokumenata prostornog uređenja, stručnih podloga i studija, priprema i provodi stratešku procjenu utjecaja na okoliš u postupku izrade prostornih planova;
* surađuje s PGŽ i Ministarstvima vezano za postupke izrade i provedbe prostornih planova te prati i primjenjuje zakonsku regulativu iz područja komunalnog gospodarstva i prostornog planiranja, obavlja poslove tehničke pripreme za ishođenje potrebnih akata gradnje za potrebe Općine Punat, sudjeluje u pronalasku učinkovitih rješenja prometne infrastrukture;
* priprema i prati izradu dokumenata potrebnih za realizaciju općinskih strategija, planove razvojnih programa i obavlja druge odgovarajuće stručne poslove iz nadležnosti Odsjeka;
* kontrolira i sudjeluje u postupku izdavanja akata za gradnju po pozivu Ureda za prostorno planiranje, graditeljstvo i zaštitu okoliša PGŽ- a, izdaje potvrde glavnih projekata i posebne uvjete za izradu glavnih projekata;
* priprema nacrte ugovora, sporazuma i drugih akata iz područja prostornog planiranja što ih sklapa Općina Punat te izrađuje prijedloge akata za rad Općinskog vijeća i načelnika iz svoje nadležnosti;
* nadzire izgradnju projekata iz nadležnosti Odsjeka te prati izvršavanje ugovora o izgradnji;
* vodi upravni postupak u upravnim stvarima iz nadležnosti Odsjeka, donosi rješenja u upravnim stvarima iz svoje nadležnosti;
* u skladu sa zakonom obavlja i druge poslove po nalogu voditelja Odsjeka i pročelnika.

1. **PODACI O PLAĆI**

Osnovnu bruto plaću čini umnožak koeficijenta radnog mjesta (2,20) i osnovice koja iznosi 5.421,54 kune, uvećano za 0,5% za svaku navršenu godinu radnog staža.

1. **PROVJERA ZNANJA I SPOSOBNOSTI**

Provjera znanja i sposobnosti sastoji se od:

1. pisanog testiranja,
2. intervjua s kandidatima koji su ostvarili najmanje 50% ukupnog broja bodova na pisanom testiranju.

Pisana provjera znanja sastoji se od dva dijela (općeg i posebnog) i za svaki dio provjere kandidatima se dodjeljuje broj bodova od 1 do 10. Intervju se provodi s kandidatima koji su ostvarili najmanje 50% bodova iz svakog dijela provjere.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na Oglas.

Vrijeme održavanja prethodne provjere znanja i sposobnosti kandidata bit će objavljeno na web stranici Općine Punat [www.punat.hr](http://www.punat.hr), i na oglasnoj ploči Općine Punat, najkasnije 5 (pet) dana prije održavanja provjere.

Pravni izvori za pripremanje kandidata za testiranje:

OPĆI DIO

1. *Zakon o lokalnoj i područnoj (regionalnoj) samoupravi* („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15 i 123/17)
2. *Zakon o općem upravnom postupku* („Narodne novine“ broj 47/09)
3. *Zakon o službenicima i namještenicima u lokalnoj i područnoj (regionalnoj) samoupravi* („Narodne novine“ broj 86/08 , 61/11 i 4/18).

POSEBNI DIO

1. *Zakon o komunalnom gospodarstvu* („Narodne novine“ broj 68/18)
2. *Zakon o prostornom uređenju („*Narodne novine“ broj 153/13 i 65/17)
3. *Zakon o gradnji* *(„*Narodne novine“ broj 153/13 i 20/17)
4. *Pravilnik o jednostavnim i drugim građevinama i radovima („*Narodne novine“ broj 112/17 i 34/18).

POVJERENSTVO

ZA PROVEDBU OGLASA